04/02/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación de modificación de determinadas materias do persoal funcionario do Concello de Rianxo

Visto o expediente de modificación de determinadas materias do persoal funcionario do CONCELLO DE RIANXO (código de convenio nº 15100072132012), que foi suscrito pola comisión negociadora o día 11 de outubro de 2012, de conformidade co disposto no Real decreto 713/2010, do 28 de maio, sobre rexistro e depósito de convenios e acordos colectivos de traballo, e a Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña. A Coruña, 21 de xaneiro de 2013. Xefe do departamento territorial da Coruña, ADNANE VINADE ROTAETXE LUGAR: salón de plenos do Concello de Rianxo DATA: 11 de outubro de 2012 HORA DE COMEZO: 11:00 h ASISTENTES Don Zebensuy Del Cueto Cantelar (alcalde do Concello de Rianxo), presidente Don Ramón Villanustre Ordóñez (presidente do comité de empresa do Concello de Rianxo), vocal Don Francisco Javier Picón Mariño (membro do comité de empresa do Concello de Rianxo), vocal Don Juan Carlos Rey Jueguen (secretario do comité de empresa do Concello de Rianxo), vocal Don Carlos Ces Ozores (membro do comité de empresa do Concello de Rianxo), vocal Don José Manuel Moares Domínguez (membro do comité de empresa do Concello de Rianxo), vocal Don Rafael Romero del Rey (representante do persoal funcionario do Concello de Rianxo), vocal Dona María Duro Martínez (representante de CCOO), vocal Don Antonio Pais Andrade (representante de UGT), vocal Don Xan García Suárez (representante de CIG), vocal Dona María José Fungueiriño Tubío (AEDL Concello de Rianxo), secretaria ORDE DO DÍA 1. Aprobación do documento de modificacións provocadas polo Real decreto (BOE 14/07/2012) DELIBERACIÓNS 1 Aprobación do documento de modificacións provocadas polo Real decreto (BOE 14/07/2012) Inicia a xuntanza o alcalde e facilítalle o documento redactado polo Concello relativo ás modificacións dos acordos vixentes para persoal funcionario e laboral, en función do establecido no RD 20/2012. Despois de deliberar sobre o texto acórdase asinar o texto denominado “MODIFICACIÓN AO ABEIRO DO ESTIPULADO NO ARTIGO 9 E DISPOSICIÓN ADICIONAL18ª DO RD 20/2012 (BOE 14/07/2012) DO ACORDO DE DETERMINADAS MATERIAS DE PERSOAL FUNCIONARIO DO CONCELLO DE RIANXO E DO ACORDO DE DETERMINADAS MATERIAS DE PERSOAL LABORAL DO CONCELLO DE RIANXO”. Sen mais asuntos que tratar, o alcalde remata a sesión ás 12:00 h e eu redacto esta acta como secretaria. O Real Decreto lei 20/2012, do 13 de xullo, de medidas para garantir a estabilidade orzamentaria e de fomento da competitividade, recolle unha nova regulación da prestación económica na situación de incapacidade temporal do personal ao servizo das Administracións públicas. A dita regulación é aplicable ao persoal funcionario municipal conforme aos termos da Disposición Adicional 18ª do Rd-Lei 20/2012, por remisión da Disposición adicional Segunda da Lei 7/1985, de bases de réxime local; e tamén e aplicable ao personal laboral municipal nas condicións do artigo 9 do Real Decreto mencionado, sendo en ambos casos idénticas. No primeiro caso recoñecidos e determinados os complementos retributivos de antemán, e no segundo obxecto de negociación xa que logo habilítase a cada Administración Pública para complementar as prestacións que percibe o personal ao seu servizo que se atope incluído no Réxime Xeral da Seguridade Social nas situacións de incapacidade temporal cunha serie de limites porcentuais e de tempo. Xunto a ilo, engádese a posible determinación de casos excepcionais e xustificados en que cada Administración Pública pode complementar ata o 100% das retribucións do mes anterior. Considerando que non se prevé no RD.20/2012 referencia específica nin diferenciación ningunha en relación ao personal funcionario procedente da MUNPAL se mantén o estipulado cando se integraron no réxime xeral da seguridade social mais respectando os marxes que se recollen na DA 18ª. Visto que o prazo límite é de tres meses dende a entrada en vigor do devandito texto legal, que ten lugar o 15/10/2012. Se ben as IT producidas entre o 15/07/2012 e a data de negociación se seguerán a rexer polo existente ata ese momento. Neste marco normativo, a proposta e en consenso cos representantes dos empregados municipais na Mesa de Negociación do día 11/10/2012 considerase: - suspenso o texto actual do artigo 15 do acordo de determinadas materias do personal laboral municipal por contradecir o RD 20/2012, non existindo disposición ao respecto das IT no acordo relativo aos funcionarios municipais. - Dar o mesmo tratamento, co gallo de non xerar diferencia ningunha entre os diferentes empregados municipais, sexan funcionarios ou laborais fixos ou temporais, con independencia do tempo de contratación. - Aplicar os complementos das prestacións por incapacidade temporal ata os límites que permite o RD 20/2012. - Determinar os casos excepcionais e xustificados en que se complementará ata o 100% das retribucións xunto co de hospitalización e intervención cirúrxica. - Crear unha comisión mixta de seguimento das situacións de incapacidade temporal e casos excepcionais e xustificados. Polo exposto, a Mesa de Negociación adopta o seguinte ACORDO: Primeiro: Ao personal do Concello de Rianxo, calquera que sexa a natureza xurídica da súa relación de emprego e que se atope incluído no Réxime Xeral da Seguridade Social, lle será de aplicación os complementos para os casos de incapacidade temporal e o estipulado ao abeiro do RD.20/2012 tal e como se indica nos seguintes apartados. Segundo: Modificar o texto do artigo 15 do Acordo de determinadas materias do personal laboral do Concello de Rianxo de xeito que diga: 1. O Concello de Rianxo complementará a situación de incapacidade temporal dentro dos seguintes limites: A ) Para a situación de incapacidade temporal que derive de continxencias comúns complementarase do seguinte xeito: - durante o tres primeiros días, recoñecese un complemento retributivo até alcanzar o 50% das retribucións que veña percibindo no mes anterior ao de causarse a incapacidade. - Desde o día cuarto até o vixésimo, ambos inclusive, recoñecese un complemento retributivo até alcanzar 75 % das retribucións que veña percibindo no mes anterior ao de causarse a incapacidade. - A partir do día vixésimo primeiro, inclusive, recoñécese unha prestación equivalente ao 100% das retribucións que viñesen percibindo no mes anterior ao de causarse a incapacidade. B) Cando a situación de incapacidade temporal derive de continxencias profesionais, a prestación recoñecida pola Seguridade Social será complementada, desde o primeiro día, até alcanzar o 100% das retribucións que veña percibindo no mes anterior ao de causarse a incapacidade.2. Asemade determínanse como causas excepcionais e xustificados ao abeiro do artigo 9 do RD.20/2012 nas que se complementará a prestación recoñecida pola Seguridade Social ata o 100% das retribucións que se viña percibindo no mes anterior os seguintes: - hospitalización, - intervención cirúrxica, - Paternidade/Maternidade - IT sen hospitalización provocada por enfermidades crónicas, dexenerativas, irreversíbeis e/ou incurábeis, - IT por enfermidade relacionada por discapacidades recoñecidas cun grado do 33% ou superior - IT sen hospitalización pero que requira tratamento ou terapia hospitalaria como por exemplo a diálese, - procesos oncolóxicos, - IT producida polo embarazo, - risco no embarazo, - períodos de recuperación ou postoperatorios, - IT recaída por procesos anteriores incluídos neste punto. As devanditas situacións deberán ser acreditadas mediante a prescrición médica, parte de baixa o calquera outro medio fidedigno da situación que a causa.3. Para os efectos de resolver os supostos dubidosos de inclusión no apartado 2 constituirase unha comisión mixta de seguimento das situacións de incapacidade temporal e casos excepcionais e xustificados ( para persoal funcionario e laboral) cuxa composición será: - o Alcalde como xefe de persoal, - os representantes dos traballadores, - igual número de representantes municipais que representantes dos traballadores, - a traballadora social municipal Esta comisión reunirase periodicamente segundo as necesidades. A adopción de acordos será por maioría simple, e en caso de empate decidirá o voto de calidade do Alcalde na segunda votación. Terceiro: Engadir unha Cláusula adicional terceira ao acordo de determinadas materias do personal funcionario do Concello de Rianxo de xeito que diga: 1. O Concello de Rianxo complementará a situación de incapacidade temporal conforme aos termos da Disposición adicional 18ª do RD.20/2012: A ) Para a situación de incapacidade temporal que derive de continxencias comúns complementarase do seguinte xeito: - durante o tres primeiros días, recoñecese un complemento retributivo até alcanzar o 50% das retribucións que veña percibindo no mes anterior ao de causarse a incapacidade. - Desde o día cuarto até o vixésimo, ambos inclusive, recoñecese un complemento retributivo até alcanzar 75 % das retribucións que veña percibindo no mes anterior ao de causarse a incapacidade. - A partir do día vixésimo primeiro, inclusive, recoñécese unha prestación equivalente ao 100% das retribucións que viñesen percibindo no mes anterior ao de causarse a incapacidade. B) Cando a situación de incapacidade temporal derive de continxencias profesionais, a prestación recoñecida pola Seguridade Social será complementada, desde o primeiro día, até alcanzar o 100% das retribucións que veña percibindo no mes anterior ao de causarse a incapacidade.2. Asemade determínanse como causas excepcionais e xustificados ao abeiro do artigo 9 do RD.20/2012 nas que se complementará a prestación recoñecida pola Seguridade Social ata o 100% das retribucións que se viña percibindo no mes anterior os seguintes: - hospitalización, - intervención cirúrxica, - Paternidade/Maternidade - IT sen hospitalización provocada por enfermidades crónicas, dexenerativas, irreversíbeis e/ou incurábeis, - IT por enfermidade relacionada por discapacidades recoñecidas cun grado do 33% ou superior - IT sen hospitalización pero que requira tratamento ou terapia hospitalaria como por exemplo a diálese, - procesos oncolóxicos, - IT producida polo embarazo, - risco no embarazo, - períodos de recuperación ou postoperatorios, - IT recaída por procesos anteriores incluídos neste punto. As devanditas situacións deberán ser acreditadas mediante a prescrición médica, parte de baixa o calquera outro medio fidedigno da situación que a causa.3. Para os efectos de resolver os supostos dubidosos de inclusión no apartado 2 constituirase unha comisión mixta de seguimento das situacións de incapacidade temporal e casos excepcionais e xustificados ( para persoal funcionario e laboral) cuxa composición será: - o Alcalde como xefe de persoal, - os representantes dos traballadores, - igual número de representantes municipais que representantes dos traballadores, - a traballadora social municipal Esta comisión reunirase periodicamente segundo as necesidades. A adopción de acordos será por maioría simple, e en caso de empate decidirá o voto de calidade do Alcalde na segunda votación. Cuarto: En virtude da Disposición transitoria 15ª do RD.20/2012, a aplicación dos novos termos de prestacións por IT se efectuará para aquelas situacións producidas dende o 15/10/2012.